Gråhaj, Galeorhinus galeus
Arten (figur 12-25) er udbredt fra Nordnorge til det vestlige Afrika på dybder mellem 40 og 200 m. Den kan blive op til 2 m lang og lever både pelagisk og ved bunden. Føden består af fisk, krebsdyr og muslinger. Den føder 20-50 unger, som er ca. 40 cm lange ved fødslen.
Værket Naturen i Danmark i fem bind udkom i årene 2006-2013. Teksten ovenfor er kapitlet Gråhaj, Galeorhinus galeus.